b'\n_START_ARTICLE_\nKukuxumusu\n_START_SECTION_\nOrigen\n_START_PARAGRAPH_\nLa idea nasqu\xc3\xa9 durant els sanfermines de l\'any 1989, ho inventaren tres amics: Gonz\xc3\xa1lez Dom\xc3\xadnguez de Bidaurreta, Koldo Aiestaran i Mikel Urmeneta. Van decidir crear samarretes les quals tinguessin dibuixos relatius a "el Encierro". L\'\xc3\xa8xit fou immediat, i aix\xc3\xad es va originar Kukuxumusu. La simplicitat, l\'humor i l\'originalitat es destaquen com a referents en els productes Kukuxumusu.\n_START_SECTION_\nProjectes\n_START_PARAGRAPH_\nEntitats navarreses col\xc2\xb7laboren amb dissenys sobre gran varietat de temes que van des d\'expedicions a la muntanya a viatges d\'estudi passant per organitzacions ecologistes. _NEWLINE_En altres idiomes tamb\xc3\xa9 se l\xe2\x80\x99anomena com a \xe2\x80\x9cThe Drawing Factory\xe2\x80\x9d, en angl\xc3\xa8s, \xe2\x80\x9cMarrazki Fabrika\xe2\x80\x9d, en basc, \xe2\x80\x9cLa F\xc3\xa1brica de Dibujos\xe2\x80\x9d, en castell\xc3\xa0, \xe2\x80\x9cLa Fabrique de Dessins\xe2\x80\x9d, en franc\xc3\xa8s, i finalment, \xe2\x80\x9cLa f\xc3\xa0brica de Dibuixos\xe2\x80\x9d, en catal\xc3\xa0.\n_START_SECTION_\nBotigues\n_START_PARAGRAPH_\nL\'any 1996 la marca obr\xc3\xad la seva primera botiga, i un any despr\xc3\xa9s la segu\xc3\xad la botiga en l\xc3\xadnia. Aquesta marca t\xc3\xa9 diverses botigues a diferents llocs del Pa\xc3\xads Basc (tant l\xe2\x80\x99espanyol com el franc\xc3\xa8s) i un parell als Pa\xc3\xafsos Catalans (Barcelona i Val\xc3\xa8ncia) i a la resta de l\xe2\x80\x99Estat espanyol. A m\xc3\xa9s a m\xc3\xa9s, els seus productes es distribueixen per tota Europa mitjan\xc3\xa7ant una xarxa de m\xc3\xa9s de mil establiments autoritzats.'